Държавен вестник, бр. 94, 2024 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  94
23 юли 2014 година относно електронната 
идентификация и удостоверителните услуги 
при електронни трансакции на вътрешния 
пазар и за отмяна на Директива 1999/93/ЕО 
(OB, L 257/73 от 28 август 2014 г.) и на Зако­
на за електронния документ и електронните 
удостоверителни услуги.“
§ 6. В чл. 20 се правят следните изменения 
и допълнения:
1. Алинея 1 се изменя така:
„(1) Докладът за извършената финансова 
инспекция, когато не е електронен документ, 
се съставя в два еднообразни екземпляра и 
се регистрира в деловодството на агенцията. 
Когато докладът е съставен като електронен 
документ, той се подписва с квалифициран 
електронен подпис и се регистрира в дело­
водството на агенцията.“
2. В ал. 2 думата „завеждането“ се заменя 
с „регистрирането“.
3. Създават се нови ал. 3 и 4:
„(3) В случаите по ал. 1, изречение вто­
ро докладът се връчва на проверяваната 
организация или лице по електронен път 
при използване на квалифициран електро­
нен подпис на лицата по ал. 4, електронен 
печат по смисъла на Закона за електронния 
документ и електронните удостоверителни 
услуги и/или по реда на чл. 26 от Закона 
за електронното управление. Докладът се 
смята за връчен, когато адресатът изпрати 
потвърждение за получаването му чрез об­
ратно електронно съобщение, активиране на 
електронна препратка или изтеглянето му от 
информационната система на компетентната 
администрация. Срокът за представяне на 
писмено становище по чл. 17, ал. 2 от закона 
започва да тече от датата на връчване.
(4) Връчването по ал. 3 се извършва от 
финансов инспектор и/или автоматично от 
администрацията на агенцията.“
4. Досегашните ал. 3 и 4 стават съответно 
ал. 5 и 6.
5. Създава се ал. 7:
„(7) Констатациите по ал. 6 и доказа­
телствата към тях може да се връчват на 
лицата, извършили описаните в констата­
циите нарушения, по електронен път при 
използване на квалифициран електронен 
подпис на лицата по ал. 4, електронен пе­
чат по смисъла на Закона за електронния 
документ и електронните удостоверителни 
услуги и/или по реда на чл. 26 от Закона 
за електронното управление. Връчването се 
извършва при условията и по реда на ал. 3. 
Когато в 7-дневен срок от изпращането липс­
ва потвърждение за получаване на копията 
от констатациите и от доказателствата чрез 
обратно електронно съобщение, активиране 
на електронна препратка или не са изтеглени 
от информационна система, документите се 
разпечатват на хартиен носител и се връчват 
при условията и по реда на ал. 6. Лицата 
могат да представят писмено становище по 
констатациите в 14-дневен срок от датата на 
връчване.“
6. Досегашната ал. 5 става ал. 8.
§ 7. В чл. 21, ал. 1 се създава изречение 
второ: „Когато докладът е електронен доку­
мент, заключението също се съставя като 
електронен документ и се подписва с ква­
лифициран електронен подпис.“
§ 8. Създава се чл. 22а:
„Чл. 22а. (1) Докладът по чл. 20 и мо­
тивираното писмено заключение по чл. 21 
се публикуват на интернет страницата на 
агенцията в 14-дневен срок от изготвяне на 
заключението, при което не се разкрива ин­
формация, представляваща търговска тайна, 
или информация, защитена по силата на закон.
(2) Алинея 1 не се прилага, когато докладът 
и заключението са изпратени на органите 
на прокуратурата, докато агенцията не бъде 
уведомена от тях за отпадане на пречките 
за публикуване на информацията. Докладът 
и заключението се публикуват в 14-дневен 
срок от датата на уведомяване.
(3) При настъпила промяна след приключ­
ване на финансовата инспекция, включител­
но свързана с административнонаказателно 
и/или начетно производство, информацията 
по ал. 1 се актуализира в 7-дневен срок от 
настъпването на новите обстоятелства.“
§ 9. В чл. 24, ал. 2 се създава изречение 
второ: „За заповедта за насрещна проверка 
може да се прилага съответно чл. 14, ал. 6.“
§ 10. В чл. 24а се правят следните изме­
нения и допълнения:
1. В ал. 4 след думата „управление“ се 
добавя абревиатурата „ЕИК“ и се поставя 
наклонена черта, а думите „местожителство 
и постоянен“ се заличават.
2. Алинея 5 се изменя така:
„(5) Искането се изпраща по пощата или 
по електронен път при условията и по реда 
на Закона за електронния документ и елек­
тронните удостоверителни услуги и/или по 
реда на чл. 26 от Закона за електронното 
управление.“
§ 11. В чл. 24б се правят следните изме­
нения и допълнения:
1. В ал. 5 и 8 след думата „управление“ 
се добавя абревиатурата „ЕИК“ и се поставя 
наклонена черта, а думите „местожителство 
и постоянен“ се заличават.
2. Алинея 9 се изменя така:
„(9) Искането се изпраща по пощата или 
по електронен път при условията и по реда 
на Закона за електронния документ и елек­